Komisijos Sprendimas
1992 m. kovo 2 d.
dėl Animo tinklo naudojimui numatytų žemėlapių
(92/176/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų Bendrijos vidaus prekyboje tam tikrais gyvais gyvūnais ir produktais, atliekamų siekiant sukurti vidaus rinką [1], su paskutiniais pakeitimais, padarytais Direktyva 91/628/EEB [2], ypač į jos 20 straipsnio 3 dalį,
kadangi 1991 m. liepos 19 d. Komisija priėmė Sprendimą 91/398/EEB dėl veterinarijos tarnybas jungiančio kompiuterinio tinklo (Animo) [3], o 1992 m. vasario 21 d. - Sprendimą 92/175/EEB, nustatantį kompiuterinio tinklo Animo padalinių sąrašą ir identiškumą [4];
kadangi siekiant užtikrinti sklandų kompiuterinio tinklo (Animo) veikimą, reikėtų sudaryti žemėlapius, kuriuose būtų nurodyti vietiniai padaliniai ir jų aprėpiama teritorija bei pasienio kontrolės postai;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Kiekviena valstybė narė iki 1992 m. gegužės 1 d. Komisijai perduoda vietos padalinių, sujungtų su atitinkamu centriniu padaliniu, vieną ar daugiau A4 arba A3 dydžio žemėlapių, nurodydamos jų mastelį, kad būtų galima nustatyti vietos padalinių geografinę vietą.
2. Remdamasi valstybių narių pagal šio straipsnio 1 dalį atsiųsta informacija, Komisija valstybėms narėms iki 1992 m. liepos 1 d. perduoda visų gautų žemėlapių rinkinį.
2 straipsnis
1. Siekdama išvengti galimų problemų, iki 1992 m. liepos 1 d. kiekviena valstybė narė Komisijai perduoda kiekvieno vietinio padalinio, nurodydama jo kodą, A4 arba A3 dydžio žemėlapį su nurodytu masteliu.
2. Komisija sudaro visų pagal šio straipsnio 1 dalį gautų žemėlapių rinkinį. Šiuo rinkiniu gali naudotis valstybių narių centrinės institucijos.
3 straipsnis
1. Kiekviena valstybė narė iki 1992 m. gegužės 1 d. Komisijai perduoda A4 arba A3 dydžio žemėlapį ir nurodo jo mastelį, kad būtų galima nustatyti pasienio kontrolės postų geografinę padėtį.
2. Remdamasi valstybių narių atsiųsta informacija, pagal šio straipsnio 1 dalį Komisija valstybėms narėms iki 1992 m. liepos 1 d. perduoda visų gautų žemėlapių rinkinį.
4 straipsnis
Komisija reguliariai atnaujina 1 straipsnio 2 dalyje, 2 straipsnio 2 dalyje ir 3 straipsnio 2 dalyje nurodytą rinkinį, ypač atsižvelgdama į valstybių narių atsiųstą informaciją dėl pakeitimų, padarytų teritorijoje, kurioje yra vietinių padalinių, ir į bet kokį padalinių sąrašo atnaujinimą.
5 straipsnis
Šis sprendimas skirtas valstybėms narėms.
Priimta Briuselyje, 1992 m. kovo 2 d.